CELEX: 32017D0862
Language: ro
Date: 2017-05-17 00:00:00
Title: Decizia de punere în aplicare (UE) 2017/862 a Comisiei din 17 mai 2017 de stabilire a condițiilor de sănătate animală și de certificare veterinară pentru reintroducerea cailor înregistrați pentru competiții după exportul temporar în Turkmenistan, de modificare a anexei I la Decizia 93/195/CEE în ceea ce privește rubrica referitoare la Turkmenistan și de modificare a anexei I la Decizia 2004/211/CE în ceea ce privește rubrica referitoare la Turkmenistan din lista țărilor terțe și a regiunilor acestora din care sunt autorizate importurile în Uniune de ecvidee vii și de material seminal, de ovule și de embrioni din specia ecvină [notificată cu numărul C(2017) 3207] (Text cu relevanță pentru SEE. )

19.5.2017   
            
            
               RO
            
            
               Jurnalul Oficial al Uniunii Europene
            
            
               L 128/55
            
         DECIZIA DE PUNERE ÎN APLICARE (UE) 2017/862 A COMISIEI
   din 17 mai 2017
   de stabilire a condițiilor de sănătate animală și de certificare veterinară pentru reintroducerea cailor înregistrați pentru competiții după exportul temporar în Turkmenistan, de modificare a anexei I la Decizia 93/195/CEE în ceea ce privește rubrica referitoare la Turkmenistan și de modificare a anexei I la Decizia 2004/211/CE în ceea ce privește rubrica referitoare la Turkmenistan din lista țărilor terțe și a regiunilor acestora din care sunt autorizate importurile în Uniune de ecvidee vii și de material seminal, de ovule și de embrioni din specia ecvină
   
      
         [notificată cu numărul C(2017) 3207]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (1), în special articolul 12 alineatele (1) și (4), articolul 16 alineatul (2) și articolul 19 literele (a) și (b),
   întrucât:
   
               (1)
            
            
               Directiva 2009/156/CE stabilește condițiile de sănătate animală pentru importul în Uniune de ecvidee vii. Aceasta prevede că importurile de ecvidee în Uniune sunt autorizate numai din țările terțe care îndeplinesc anumite cerințe de sănătate animală.
            
         
               (2)
            
            
               Anexa I la Decizia 93/195/CEE (2) a Comisiei stabilește liste cu țările terțe repartizate în grupele sanitare A-E. Anexa VII la decizia menționată conține, printre altele, un model de certificat de sănătate care trebuie utilizat pentru reintroducerea cailor înregistrați după un export temporar de mai puțin de 60 de zile pentru a participa la manifestările ecvestre ale Jocurilor asiatice și la Endurance World Cup.
            
         
               (3)
            
            
               Manifestările ecvestre din cadrul Jocurilor asiatice de interior și arte marțiale ediția 2017 se vor desfășura la Ashgabat, Turkmenistan, între 17 și 27 septembrie 2017, sub auspiciile Fédération Equestre Internationale.
            
         
               (4)
            
            
               Pentru a autoriza reintroducerea în Uniune a cailor înregistrați pentru competiții după exportul temporar pentru a putea participa la Jocurile asiatice de interior și arte marțiale și pentru a prevedea un model de certificat de sănătate care să însoțească acești cai înregistrați este necesar să se includă Turkmenistanul în grupa sanitară adecvată din anexa I la decizia respectivă și să se prevadă faptul că respectivii cai pot reintra în Uniune numai dacă sunt însoțiți de un certificat de sănătate întocmit în conformitate cu modelul de certificat de sănătate prevăzut în anexa VII la Decizia 93/195/CEE.
            
         
               (5)
            
            
               Prin urmare, Decizia 93/195/CEE ar trebui modificată în consecință.
            
         
               (6)
            
            
               Anexa I la Decizia 2004/211/CE (3) a Comisiei stabilește o listă a țărilor terțe sau a regiunilor acestora, în cazul în care se aplică regionalizarea, din care statele membre autorizează importurile de ecvidee și de material seminal, de ovule și de embrioni din specia ecvină și precizează celelalte condiții care se aplică acestor importuri.
            
         
               (7)
            
            
               Pentru a găzdui manifestările ecvestre din cadrul Jocurilor asiatice de interior și arte marțiale, autoritățile competente din Turkmenistan au solicitat ca o parte a teritoriului țării, situată în sudul regiunii Akhal, să fie recunoscută pentru o anumită perioadă de timp drept zonă indemnă de boli ale ecvideelor.
            
         
               (8)
            
            
               În februarie 2017, serviciile Comisiei au participat la o misiune desfășurată de Organizația Mondială pentru Sănătatea Animalelor (OIE) în Turkmenistan pentru a ajuta această țară să finalizeze instituirea zonei indemne de boli ale ecvideelor, care constă într-o zonă centrală încorporată într-o zonă de supraveghere.
            
         
               (9)
            
            
               Autoritățile competente din Turkmenistan au oferit un anumit număr de garanții, în special în ceea ce privește obligația de a declara bolile enumerate în anexa I la Directiva 2009/156/CE în țara lor și angajamentul de a respecta în totalitate articolul 12 alineatul (2) litera (f) din directiva menționată în ceea ce privește notificarea imediată a maladiilor către Comisie și statele membre.
            
         
               (10)
            
            
               Pesta cabalină africană, encefalomielita ecvină venezueleană și stomatita veziculoasă nu au existat niciodată în Turkmenistan. Cel mai recent caz de durină semnalat OIE datează din 2010. Nu s-a înregistrat niciun caz de morvă în ultimii trei ani, în conformitate cu cerințele OIE pentru orice țară care dorește să se declare indemnă de această maladie.
            
         
               (11)
            
            
               Turkmenistanul a realizat un studiu serologic cuprinzător asupra populației de ecvidee din țară și mai ales din zona de supraveghere din cadrul zonei indemne de boli ale ecvideelor, înregistrându-se rezultate negative în toate cazurile în ceea ce privește pesta cabalină africană, morva și durina. Timp de 6 luni, începând oficial din 15 martie 2017, zona centrală va rămâne neocupată de ecvidee până la introducerea cailor participanți, în conformitate cu protocolul de carantină convenit.
            
         
               (12)
            
            
               În vederea asigurării unei protecții durabile a statutului sanitar al populației de ecvidee în cadrul zonei indemne de boli ale ecvideelor, autoritățile turkmene s-au angajat să pună în funcțiune centre de carantină nou-înființate imediat în apropierea zonei indemne de boli ale ecvideelor pentru a controla intrarea ecvideelor care provin din exploatații situate în alte părți ale Turkmenistanului sau care sosesc din anumite țări terțe care nu figurează în anexa I la Decizia 2004/211/CE. În timpul acestei perioade de carantină prealabile intrării, animalele sunt supuse testelor sanitare prevăzute în cadrul condițiilor de import în Uniune.
            
         
               (13)
            
            
               Ținând seama de rezultatele bune semnalate în urma misiunii menționate anterior, dar și de informațiile și garanțiile oferite de Turkmenistan, ar trebui ca această țară să fie inclusă în lista țărilor terțe care figurează în anexa I la Decizia 2004/211/CE pentru reintroducerea cailor înregistrați în perioada 10 septembrie – 10 octombrie 2017. În același timp, Turkmenistanul ar trebui regionalizat pentru anumite boli ale ecvideelor. Din punct de vedere epidemiologic, zona indemnă de boli ale ecvideelor din Turkmenistan ar trebui repartizată în grupa sanitară B din lista care figurează în anexa I la Decizia 2004/211/CE.
            
         
               (14)
            
            
               Prin urmare, Decizia 2004/211/CE ar trebui modificată în consecință.
            
         
               (15)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Statele membre autorizează reintroducerea cailor înregistrați pentru competiții după exportul temporar în Turkmenistan în partea de teritoriu a Turkmenistanului regionalizată pentru a putea participa la Jocurile asiatice de interior și arte marțiale ediția 2017 de la Ashgabat, cu condiția ca aceștia să fie însoțiți de un certificat de sănătate întocmit în conformitate cu modelul de certificat de sănătate prevăzut în anexa VII la Decizia 93/195/CEE, completat corespunzător în termenul indicat în anexa I la Decizia 2004/211/CE.
   Articolul 2
   Anexa I la Decizia 93/195/CEE se modifică în conformitate cu anexa I la prezenta decizie.
   Articolul 3
   Anexa I la Decizia 2004/211/CE se modifică în conformitate cu anexa II la prezenta decizie.
   Articolul 4
   Prezenta decizie se adresează statelor membre.
   Se aplică până la 31 octombrie 2017.
   
      Adoptată la Bruxelles, 17 mai 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 192, 23.7.2010, p. 1.
   
      (2)  Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții si evenimente culturale, după exportul temporar (JO L 86, 6.4.1993, p. 1).
   
      (3)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      ANEXA I
      Anexa I la Decizia 93/195/CEE se modifică după cum urmează:
      
                  1.
               
               
                  lista țărilor terțe incluse în grupul sanitar B se înlocuiește cu următoarea listă:
                  „Australia (AU), Belarus (BY), Muntenegru (ME), fosta Republică iugoslavă a Macedoniei (2) (MK), Noua Zeelandă (NZ), Serbia (RS), Rusia (3) (RU), Turkmenistan (3) (5) (TM), Ucraina (UA).”;
               
            
                  2.
               
               
                  nota de subsol 3 se înlocuiește cu următorul text:
                  
                              „(3)
                           
                           
                              Parte a țării terțe sau teritoriu, în conformitate cu articolul 13 alineatul (2) litera (a) din Directiva 2009/156/CE, definită în coloanele 3 și 4 ale tabelului din anexa I la Decizia 2004/211/CE.”;
                           
                        
            
                  3.
               
               
                  se adaugă următoarea notă de subsol 5:
                  
                              „(5)
                           
                           
                              Pentru perioada prevăzută în coloana 15 a tabelului din anexa I la Decizia 2004/211/CE.”
                           
                        
            
         ANEXA II
         Anexa I la Decizia 2004/211/CE se modifică după cum urmează:
         
                     1.
                  
                  
                     în tabel, se introduce următoarea rubrică referitoare la Turkmenistan în ordinea alfabetică bazată pe codul ISO, între Thailanda și Tunisia:
                     
                                 „TM
                              
                              
                                 Turkmenistan
                              
                              
                                 TM-0
                              
                              
                                 Întreaga țară
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Valabil de la 10 septembrie la 10 octombrie 2017”;
                              
                           
                                 TM-1
                              
                              
                                 Zona indemnă de boli ale ecvideelor, Ashgabat (pentru mai multe detalii a se vedea caseta 8)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2.
                  
                  
                     se adaugă următoarea casetă 8:
                     
                                 „Caseta 8
                              
                              
                                  
                              
                           
                                 TM
                              
                              
                                 Turkmenistan
                              
                              
                                 TM-1
                              
                              
                                 Din zona indemnă de boli ale ecvideelor, Ashgabat fac parte următoarele:
                                 
                                             (1)
                                          
                                          
                                             zona centrală situată la 37.925300 N, 58.438068 E, la est de intersecția autostrăzii M37 cu drumul Kuliyev care duce spre nord, având la nord canalul de apă dulce Garagum și la sud calea ferată.
                                          
                                       
                                             (2)
                                          
                                          
                                             zona de supraveghere, lungă de 30 până la 50 km, de la canalul de ape uzate aflat la nord până la granița de stat cu Iranul, și lată de 110 km, de la districtul Anew, aflat la est de Ashgabat, până la districtul Baharden, aflat la vest de Ashgabat, incluzând aeroportul internațional situat în apropierea zonei centrale.”